Micheline Ostermeyer

Micheline Ostermeyer (født 23. desember 1922 i Rang-du-Fliers, død 18. oktober 2001 i Bois-Guillaume) var en fransk friidrettsutøver og pianist88 notes pour piano solo, Jean-Pierre Thiollet, Neva Ed., 2015, p. 90. ISBN 978 2 3505 5192 0.

Ostermeyers familie flyttet til Tunisia da hun var et lite barn. Der lærte hun å spille klaver. Hun lærte raskt og spilte etter et par år så godt at hun ble sendt tilbake til Frankrike for å studere ved musikkonservatoriet. Etter utbruddet av andre verdenskrig dro Ostermeyer tilbake til Tunisia. Hun oppdaget idrettstalentet sitt, spilte først basketball og gikk senere over til friidrett.

Etter krigen deltok hun i friidrettsstevner og viste seg å være en svært allsidig utøver. Hun vant franske mestertitler i alle mulig disipliner (løp, kast og hopp). Under EM 1946 i Oslo tok hun sølv i kulestøt. Karrierens høydepunkt ble OL 1948 i London. Der vant hun gullmedaljer i kulestøt og diskos samt bronse i høydehopp. Prestasjonene ble bare overgått av Nederlands Fanny Blankers-Koen som vant fire gullmedaljene i de samme lekene.

I EM 1950 i Brussel tok hun bronsemedaljer på 80 meter hekk og i kulestøt, og la deretter opp som idrettsutøver. Hun konsentrerte seg deretter om musikkarrieren og gav konserter opp til i høy alder.

 Litteratur 

 Micheline Ostermeyer ou la vie partagée, av Michel Bloit, 1996, ISBN 2-7384-3892-X
 Referanser 

 Eksterne lenker 


Kategori:Franske kulestøtere
Kategori:Franske diskoskastere
Kategori:Franske hekkeløpere
Kategori:Franske høydehoppere
Kategori:Olympiske mestere for Frankrike
Kategori:Olympiske bronsemedaljevinnere for Frankrike
Kategori:EM-sølvmedaljevinnere i friidrett for Frankrike
Kategori:EM-bronsemedaljevinnere i friidrett for Frankrike
Kategori:Medaljevinnere under Sommer-OL 1948
Kategori:Friidrettsutøvere under Sommer-OL 1948
Kategori:Deltakere for Frankrike under Sommer-OL 1948
Kategori:Deltakere for Frankrike under EM i friidrett 1946
Kategori:Deltakere for Frankrike under EM i friidrett 1950